b'\n_START_ARTICLE_\nVictor Hugo\n_START_PARAGRAPH_\nSi Victor-Marie Hugo (26 Pebrero 1802 \xe2\x80\x93 22 Mayo 1885) ay isang Pranses na makata, mandudula, nobelista, manunulat ng sanaysay, artistang pangbiswal, politiko, aktibistang pangkarapatan ng tao, at tagapagtaguyod ng kilusang Romantiko (tagapagtangkilik ng Romantisismo) sa Pransiya._NEWLINE_Sa Pransiya, hindi lamang nakasalalay sa kanyang mga nobela ang kabantugan sa panitikan ni Hugo, subalit gayundin sa kanyang pangmakata at dramatikong mga nagawa. Karamihan sa mga tomo ng panulaan, katulad ng Les Contemplations at La L\xc3\xa9gende des si\xc3\xa8cles ang tinatangkilik ng mga manunuri ng panitikan, at minsang kinikilala si Hugo bilang pinakadakilang makatang Pranses. Sa labas ng Pransiya, pinakakilala ang kanyang mga nobelang Les Mis\xc3\xa9rables at Notre-Dame de Paris (kilala sa Ingles bilang The Hunchback of Notre Dame o "Ang Kuba ng Notre Dame")._NEWLINE_Bagamang isang konserbatibong royalista noong kanyang kabataan, naging isang liberal si Hugo habang lumilipas ang mga dekada. Naging tagapagtangkilik siya ng republikanismo, at nagtatalakay ang kanyang mga gawa ng mga paksang pampolitika at panglipunan, pati na ng mga gawi sa sining, noong kanyang panahon._NEWLINE_Nakalibing ang kanyang bangkay sa loob ng Panth\xc3\xa9on.'